
Nr.  6422 din 18.06.2021.


Referat de aprobare
la proiectul de hotărâre privind aprobarea proiectelor culturale și sportive
ce vor beneficia de finanțare nerambursabilă de la bugetul local pe anul 2021

Prezentul referat de aprobare are la bază prevederile art. 6 alin. 3 și art. 30 alin. 1-2 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind aprobarea proiectelor culturale și sportive ce vor beneficia de finanțare nerambursabilă de la bugetul local pe anul 2021.

	Susținerea activității asociațiilor culturale și sportive din municipiu se realizează în baza Regulamentului privind regimul finanțărilor nerambursabile alocate de la bugetul local al municipiului Marghita pentru actvități non profit de interes local aprobat prin HCL nr. 35/25.04.2013. Prin HCL nr. 96 din 25.05.2021 s-au numit membrii  în comisia de evaluare și selecție și de contestație a proiectelor culturale și sportive care vor beneficia de finanțări nerambursabile din bugetul local.
	În baza anunțului de participare s-au desfășurat două sesiuni de selecție a proiectelor. Proiectele depuse au fost analizate în cadrul lucrărilor comisiei numite, care a făcut și propunerea de repartizare a sumelor solicitate.

Având în vedere cele prezentate, în baza art. 136 din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare, vă rog să analizați proiectul de hotărâre pentru stabilirea componenței Comisiei de evaluare și selecție a proiectelor culturale și sportive acordate în conformitate cu Legea nr. 350/2005 precum și a componenței Comisiei de soluționare a contestațiilor.


Primar
Marcel-Emil SAS-ADĂSCĂLIŢII

